5 maniere om 'n droë, jeukerige kopvel te streel - Goeie Huishouding
Voordat jy na die skilfersjampoe gryp, probeer hierdie vyf dinge
'n Droë, jeukerige kopvel kan ongemaklik en 'n verleentheid wees, veral as jy donker hare het of donker klere dra.
Probeer hierdie 5 wenke om jou kopvel te streel en raak ontslae van skilfers:
1. Vermy silikoon
Gee jou hare 'n blaaskans van sjampoes en opknappers wat silikoon bevat. Dit vorm 'n versperring op jou hare wat keer dat die bestanddele wat jy nodig het jou hare binnedring. Sjampoes wat jou hare reguit en glad maak, bevat gewoonlik silikoon. Kyk uit na woorde van op "meticone" eindig om jou te help om hierdie produkte te identifiseer.
2. Borsel gereeld
Jou kopvel oorproduseer dalk nuwe velselle en raak van die oormaat ontslae. Probeer jou hare daagliks borsel om ontslae te raak van afvalstowwe en onsuiwerhede wat opbou. Borsel versterk en knap hare ook op.
3. Eet gesonde vette
'n Belangrike faktor wanneer jy met 'n droë kopvel sukkel, is jou dieet. Probeer gesonde vette soos in neute, olierige vis en avokado's inkorporeer om jou vel van binne te voed.
4. Skilfer jou kopvel af
Dis net so belangrik om jou kopvel af te skilfer as die res van jou vel. Probeer 'n kopvelskropmiddel soos Philips Kingsley Exfoliating Scalp Mask (R180) om dooie vel te verwyder.
5. Verander jou sjampoe
Produkte wat natriumlorielsulfaat (SLS) en natriumlorieletersulfaat (SLES) bevat, kan jou kopvel uitdroog. Probeer oorskakel na 'n sulfaatvrye sjampoe soos Matrix Biolage Advanced KeratinDose-sjampoe (R170), wat behoort te help.